Diari Oficial de la Generalitat Valenciana


Sumari del DOGV 205, del 22-11-1984 (1984/803592)

ORDRE de 30 d'octubre de 1984, de la Conselleria d'Economia i Hisenda, per la qual es regula la concessió d'ajornaments i fraccionaments de deutes tributaris dels tributs cedits a la Generalitat Valenciana.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/10/30/(2)/dof/vci/html**

### Dades del document

Número de DOGV
:   205

Data del DOGV
:   22-11-1984

Secció del DOGV
:   DISPOSICIONS GENERALS

Número del document
:   1984/803592


Data del document
:   30-10-1984

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 d'octubre de 1984, de la Conselleria d'Economia i Hisenda, per la qual es regula la concessió d'ajornaments i fraccionaments de deutes tributaris dels tributs cedits a la Generalitat Valenciana.  
Les Lleis 30 i 37 de 1983, de 28 de desembre, regulen la cessió de tributs de l'Estat a les Comunitats Autònomes i, en particular, a la Generalitat Valenciana, respectivament.   
Pel Reial Decret 1754/1984, de 18 de juliol, es traspassen els Serveis d'Hisenda corresponents als tributs cedits a la Generalitat Valenciana que, en virtut de la disposició transitòria quarta de la Llei Orgànica 5/1982, d?1 de juliol, per la qual s'aprova l'Estatut d'Autonomia de la Comunitat Valenciana, té ple vigor amb la publicació simultània en el "Boletín Oficial del Estado" i Diari Oficial de la Generalitat Valenciana, en què ha estat inclòs en data 13 d'octubre de 1984.   
L'article 15 de la Llei 30/1983, de 28 de desembre disposa que la Generalitat podrà organitzar la recaptació dels tributs cedits en els dos períodes, voluntari i executiu, tot ajustant-se al que disposen els articles 52.ªl 61 del Reglament General de Recaptació i Regles 27.a 30 de la Instrucció General de Comptabilitat i Recaptació, per la qual cosa han d'assumir-se pels òrgans d'aquesta les potestats atribuïdes als òrgans del Ministeri d'Economia i Hisenda, en matèria d'ajornament i fraccionament de pagament, amb subjecció a les normes esmentades. El compliment d?açò es realitzarà segons els criteris establerts en els articles següents:   
Article 1.r  
El Conseller d'Economia i Hisenda podrà autoritzar els ajornaments de pagaments prevists en l'article 53.1 del Reglament General de Recaptació.   
Article 2.n  
Amb subjecció al procediment regulat en el Reglament de Recaptació vigent i en la seua Instrucció , els Directors dels Serveis Territorials de la Conselleria d'Economia i Hisenda podran concedir ajornaments i fraccionaments per al pagament de deutes tributaris dels tributs cedits, la quantia dels quals no ultrapasse els 12.360.211 de pessetes, amb les excepcions de l'article 5 c d'aquesta Ordre.   
Article 3.r   
La delegació que es concedeix queda limitada al fet que els ajornaments o fraccionaments siguen concedits pel termini màxim d'un any.   
Article 4.t  
Les peticions d'ajornaments o fraccionaments, la quantia dels quals siga superior a 50 milions de pessetes, així com aquells el termini dels quals ultrapasse l'any hauran de ser traslladades a la Direcció General de Tributs per a la resolució que escaiga, acompanyant-hi un informe-proposta, degudament raonat i justificat.   
Article 5.é  
1. Els ajornaments o fraccionaments corresponents als Impostos Generals sobre Successions i Transmissions Patrimonials i Actes Jurídics Documentats, s'ajustaran al que disposen les Lleis i els Reglaments que els regulen.   
2. Impost sobre les successions. Les competències atribuïdes al Director General del Contenciós de l'Estat en l'article 130 del Decret de 6 d'abril de 1967, pel qual s'aprova el Text Refòs de l'Impost sobre Successions, Transmissions Patrimonials i Actes Jurídics Documentats, seran exercides per aquest Centre Directiu en els mateixos impostos i amb les mateixes condicions previstes en els números 6, 7, 8 i 10 del precepte esmentat i d'acord també amb el que proposen els articles 136, 137 i 138 del Decret de 15 de gener de 1959, pel qual s'aprovà el Reglament de l'Impost de Drets Reals, declarat vigent per la Disposició Transitòria Sisena del Text Refòs.   
3. Impost sobre Transmissions Patrimonials i Actes Jurídics Documentats. Es d'especial aplicació en aquest Impost el supòsit previst per l'article 75 del Reglament de l?impost aprovat per Reial Decret de 29 de desembre de 1981, relatiu al fraccionament de l'Impost en tres anualitats com a màxim, de les liquidacions practicades com a conseqüència de l'adquisició d'habitatges destinats a domicili habitual i permanent del subjecte passiu i la superfície útil del qual no ultrapasse els 120 metres quadrats. Segons aquest precepte esmentat seran competents per atorgar el fraccionament les Oficines Liquidadores.   
Article 6.é  
Dins de la primera quinzena dels mesos d'abril, juliol octubre i gener, hom haurà de remetre a la Direcció General de Tributs relació comprensiva dels ajornaments concedits o denegats per cada Servei Territorial en el trimestre anterior, o es manifestarà que no s'hi produí cap petició.   
València, 30 d'octubre de 1984.  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI